section_heading: Zanimljivosti
paragraph_text: Zaporoška čajka je po svojoj skladnoj građi, jednostavnosti izrade i veličini, bila vrlo kvalitetno borbeno plovilo koje se moglo provući kroz niz manjih vodenih kanala u južnoj Ukrajini i široj okolici bogatoj brzim rijekama. Zaporoška čajka u jednoj mjeri ujedno podsjeća na vikinško brodovlje iz 8. i 9. stoljeća koje je tada često plovilo središnjim ukrajinskim rijekama i Crnim morem prema Bizantu. Neki ukrajinski povjesničari dovode u vezu neke elemente načina izrade vikinškog i zaporoškog brodovlja, ali se čajka svejedno smatra ukrajinskim autohtonim proizvodom.